Ármann Kr. Ólafsson bæjarstjóri í Kópavogi ætlar ekki að gefa kost á sér í sveitarstjórnarkosningum í vor. Ármann hefur setið í bæjarstjórn Kópavogs frá árinu 1998 eða í tæpan aldarfjórðung og verið bæjarstjóri frá árinu 2012. Ármann segist hafa tilkynnt fundi kjörnefndar Sjálfstæðisflokksins ákvörðun sína í gærkvöld og eigi eftir að gefa út yfirlýsingu.
En hún sem sagt gengur út á þetta, það er rétt, að ég ætla að segja þetta gott. Þetta eru 24 ár sem ég er búinn að vera í bæjarstjórn, búinn að vera í bæjarmálum í aldarfjórðung, oddviti flokksins í tólf ár og stærsta hlutann af því, 10 ár, bæjarstjóri. Ég held að þetta sé fínn tími til þess að þakka fyrir sig og segja þetta bara fínt. Ætlarðu að gefa kost á þér í öðru sveitarfélagi eins og Reykjavík? Nei, ég get svarað því. Ég hygg ekki á það. Það er ekkert slíkt sem er að trufla mig. Eins og staðan er núna er ég að hætta sem kjörinn fulltrúi, ég er ekki að fara að bjóða mig fram og hygg ekki á neitt slíkt en ég náttúrlega er alls ekki tilbúinn til þess að gefa út þá yfirlýsingu að ég sé hættur í pólitík um aldur og ævi. Því maður getur nú verið í pólitík þótt maður sé ekki kjörinn fulltrúi. Það er nokkuð ljóst. Þetta er niðurstaðan núna, ég er ekki að fara að bjóða mig fram, ég veit ekki hvað tekur við og ekkert ef og hefði og skyldi. Það er ekki spurningar sem ég ætla að svara núna.
Af hverju ætlarðu ekki að gefa kost á þér áfram?
Ætlarðu að gefa kost á þér í öðru sveitarfélagi, eins og Reykjavík?
Ertu reiðubúinn til að halda áfram sem bæjarstjóri sem er ráðinn ópólitískt, jafnvel í öðru sveitarféalgi
Ármann Kr. Ólafsson bæjarstjóri í Kópavogi gefur ekki kost á sér til endurkjörs í bæjarstjórnarkosningunum í vor. 